এদিকে প্রধানমন্ত্রী শেখ হাসিনা তার দলের নেতাকর্মীদের সামনেও এমন মনোভাব ব্যক্ত করেছেন। দলের প্রতিষ্ঠাবার্ষিকীতে আওয়ামী লীগের তৃণমূল নেতাকর্মীদের উদ্দেশে তিনি বলেন, জনগণের মন জয় করেই নির্বাচনে জেতার প্রস্তুতি নিতে হবে। ভোট চুরি, ভোট ডাকাতি নয়, জনগণ যাকে ভোট দেবে তিনিই হবেন প্রকৃত নেতা। আমরা ভোট চুরির বদনাম নিতে চাই না। জনগণের মন জয় করেই নির্বাচনে জিততে হবে, ক্ষমতায় আসতে হবে।